SCRIEREA PE DOS! 



(Interviu: Maria Diana Popescu - Florentin Smarandache) 



MDP: Domnule Florentin Smarandache, pornind de la sintagma „arta de a nu face artă” pe 
care ai enunţat-o, ca extensie a studiului „Arta de a nu scrie un roman”, a lui Jerome K. 
Jerome”, cit la sută este artă „in mediaş res”? 

FS: „Arta de a nu face artă” a devenit la mine <Aut-Artă> (în engleză „outer-art”), vezi situl şi 
albumele respective: 

http://www.gallup.unm.edU/~smarandache/a/oUTER-aRT.htm . 

Adică a crea invers: în loc de cât mai frumos, să facem... cât mai urât... La fel ca la un concurs 
de alergări: câştigă cel care iese ... pe ultimul loc (!) Ori la şah: câştigă cel care ... este bătut 
[primeşte mat] (!) 

MDP: Sunteţi considerat de către unii exegeţi „părintele paradoxismului”, alţii, dimpotrivă, vă 
neagă contribuţia şi pun travaliul pe seama lui Nichita Stănescu sau a lui Marin Sorescu. 
Invocîndu-1 pe Hegel şi logica „negarea negaţiei”, cum aţi formula un rechizitoriu în apărare? 

FS: Numai cei care n-au citit operele lui N. Stănescu şi M. Sorescu pot spune acest lucru. De 
fapt, singurul care încearcă să producă confuzie este un anume Pachia Tatomirescu. 

Am mai răspuns la o astfel de întrebare, iar acum nu fac decât să mă repet. Va rog să 
revedeţi articolele mele „Polemici privind paradoxismul (I) / Interviu cu Octavian Blaga” şi 
„Polemici privind paradoxismul (II)” din volumul „Ultrapolemici cu litere mari şi MICI”, Ed. 
Offsetcolor, Rm. Vâlcea, 2002, pp. 23-33 şi respectiv 34-40, 
care se află şi pe Internet la adresa: 

http://www.gallup.unm.edu/~smarandache/Ultrapolemici.pdf . 

N. Stănescu şi M. Sorescu sunt scriitori români geniali ai secolului XX, dar în toată opera 
lor nu găseşti măcar o singură dată cuvântul „paradoxism” menţionat, n-au scris manifeste 
despre paradoxism, nici eseuri despre paradoxism, ca să nu mai vorbim despre publicarea de 
antologii internaţionale ori măcar naţionale cu texte paradoxiste. Şi-atunci, vă întreb eu pe Dvs., 
cum au format un curent fără a-1 teoretiza, fără chiar a-1 denumi?! Aşa ceva nu s-a pomenit în 
istoria literaturii! 

Astea-s halucinaţii de-ale lui Pachia! 

La toţi despre care scrie prefeţe sau cronici literare acest Pachia susţine, intr-un retorism până la 
ambiguitate, că sunt paradoxişti, creând o confuzie teribilă. Mă întreb dacă o face intenţionat 
sau inconştient (în sensul că nici el n-are habar ce este paradoxismul)? 

Găseşte acest individ câteva antiteze la un scriitor şi gata afirmă că este paradoxist. Păi antiteze 
au folosit aproape toţi scriitorii lumii şi apar în mai toate textele începând de la primele scrieri 
care s-au păstrat, incluzând Biblia şi celebrele paradoxuri antice (al lui Ahile cel iute de picior 
care nu poate întrece broasca ţestoasă, al săgeţii, al timpului, etc.). 

Hai să dăm câteva exemple oximoronice vechi: 

- poetul grec Hesiod (sec. 8 î. H.): „Jumătatea este mai mare decât întregul”; 

oratorul şi omul politic roman Marcus Tullius Cicero (106-43 î. H.): „Liniştea lor este un 
strigăt înalt”; 

- poetul latin Quintus Horatius Flaccus (68-8 î. H.), în Ode III, scria: mole ruit sua = cade în 
ruină sub propria greutate; 

etc. 



MDP: Aş putea să învăţ şi eu, şi cititorul, cum stau lucrurile cu „scrierea pe dos, scrierea dinafara 
scrierii, arta pe dos sau arta dinafara artei”? 

FS: Există scriere pe dos, sau în contra-sens, în răspăr referitoare la expresiile/clişeele lingvistice, 
întoarcerea unei expresii de la figurat la propriu, este un stil paradoxist. Vezi volumele-mi în 
franceză, 

„Le sens du non-sens” [Sensul non- sensului], publicat în 1983 în Maroc, şi care conţine primul 
manifest paradoxist : 

http://www.gallup.unm.edu/~smarandache/LeSensDuNonsens.pdf 

şi „Anti-chambres et anti-poesies, ou bizzareries (vers paradoxaux)” [Anti-camere şi anti-poezii, 
sau bizarerii (versuri paradoxale)], prima ediţie publicată în 1984 în Maroc, iar a doua ediţie în 1989 
în Franţa: 

http://www.gallup.unm.edu/~smarandache/Antichambres.pdf . 

în engleză citiţi volumul meu recent „Experimental paradoxist Linguistics (Florentin’s Lexicon)”: 
http://www.gallup.unm.edu/~smarandache/FlorentinsLexicon.pdf . 

MDP: Dacă practica excesului nu ne-ar 11 cunoscută, am învăţa-o de la „şcoala lui Maistre”. 
Avangarda curentului paradoxist (iată exploatarea „inversului”) care se sprijină pe excesul de 
antiteze, antinomii, contradicţii, oximorone, parabole, paradoxuri, devine cumva nefastă creaţiei? 

FS: Nu devine nefastă. Paradoxismul se manifestă natural. Iată nişte mostre din folclor: „Când o 
face plopul pere / şi răchita micşunele”, sau cântecul de pahar „De la beat cârciumă vin, / Merg pe 
gard de drum mă ţin, / Dau cu câinii-n bolovani / Şi-s prieten cu duşmani” (observaţi 
sub stituţiile/ inversiunile lingvistice) . 

Cred că cele mai saturate (excesive), până-n prezent, sunt distihurile paradoxiste (formate din 
două versuri antitetice, dar care au un înţeles unitar): 
http://www.gallup.unm.edu/~smarandache/DistihuriParadoxiste.pdf, 
ce constituie o nouă specie lirică propusă în cadrul curentului paradoxist. 

MDP: Şi totuşi, matematicienii sînt oameni „exacţi”, „se uită la ceas şi atunci cînd fac 
dragoste”... (am reţinut sintagma de la un distins matematician român, academician Gh. Păun). 
Avem o cazuistică în speţă, „exempli gratia”, ar fi mulţi matematicieni-poeţi, dar, în cazul 
dumneavoastră, între matematică şi paradoxalul „paradoxism”, care dintre ele se profilează? 

FS: Referitor la matematica carteziană, bineînţeles Acad. Gh. Păun are dreptate: matematicienii 
sunt exacţi. însă, odată cu dezvoltarea matematicilor contemporane - logicile fuzzy, neutrosofică, 
paraconsistentă, sau a cercetărilor privind imprecizia, incertitudinea, prezicerea, probabilitatea 
subiectivă - matematicienii sunt nevoiţi să fie aproximativi, să modeleze/aproximeze realitatea. 

în cazul meu, paradoxismul s-a interconectat cu ştiinţa, de pildă: cu filozofia (dând naştere 
neutrosofiei, care-i o generalizare a dialecticii hegeliene), cu logica (dând naştere logicii 
neutrosofice care se aplică în practică şi care este o generalizare a logicii fuzzy, în special a logicii 
fuzzy intuiţionistice), şi analog cu teoria mulţimilor (dând naştere mulţimilor neutrosofice, care 
sunt o generalizare a mulţimilor fuzzy, în special a mulţimii fuzzy intuiţionistice), cu teoria 
probabilităţilor (dând naştere probabilităţilor neutrosofice, care sunt o generalizare a 
probabilităţilor clasice şi imprecise); vezi situl: 
http://www.gallup.unm.edu/~smarandache/neutrosophy.htm . 

în inginerie, aeronautică, cercetarea militară, medicină, robotică, paradoxismul s-a transformat în 

Teoria Dezert-Smarandache de Raţionament Plauzibil şi Paradoxist (în engleză abreviată 
DSmT), care fuzionează informaţiile contradictorii furnizate de sensori, 



vezi: http ://www . gallup .unm, edu/ ~smarandache/D SmT . htm . 

începând din anul 2003, în fiecare an am prezentat lucrări, sesiuni speciale, sau seminarii despre 
DSmT la diverse conferinţe internaţionale din multe ţări: Australia, Suedia, Spania, Belgia, SUA, 
Bulgaria, Indonezia, Italia, Franţa, Slovenia, Canada, etc. împreună cu Dr. Jean Dezert de la Oficiul 
Naţional de Cercetări Spaţiale din Paris. Iar acum o săptămână m-am întors de la o conferinţă 
internaţională din Germania (FUSION 2008 la Koln). 

S-au susţinut teze de doctorat şi masterate despre DSmT sau despre neutrosofice la universităţi din 
Australia, SUA, Franţa, Iran, Canada, Italia, în prezent Olanda. 

Am fost sponsorizaţi de NASA şi NATO. 

MDP: Cu ce se legitimează „paradoxismul” în cei douăzeci de ani de existenţă? 

FS: Se legitimează, conform celor de mai sus, atât prin creaţia literară (noi specii literare: distihul 
paradoxist, distihul dualist, drama paradoxistă), dar - mai ales - prin aplicaţia lui în ştiinţă la nivel 
internaţional, ceea ce nici un alt curent avangardist literar nu a mai făcut. Importanţa practică a 
paradoxismului, că le place unora sau nu, este de necontestat. 

Cele cinci antologii paradoxiste internaţionale, pe care le-am publicat, cuprind câteva sute de 
scriitori din circa o sută de ţări cu texte paradoxiste în diverse limbi. Le puteţi descărca din situl: 
http://www.gallup.unm.edU/~smarandache/a/paradoxism.htm . 

MDP: „Multe curente de avangardă s-au impus prin scandal - pentru că se opuneau vechii ordini 
artistice” - este declaraţia dumneavoastră. Cum stăm în cazul „personanf ’ al „paradoxismului”? 

FS: Paradoxismul nu s-a impus prin scandal. La început a fost un protest contra totalitarismului. 
Apoi s-a bazat pe experimente contradictorii, apoi pe introducerea de noi specii literar-artistice, şi în 
ultimul timp pe aplicaţii în ştiinţă. 

MDP: Multe capete luminate au părăsit România. Ce face un distins matematician român în 
America? Pune cumva în calcule Universul? Cum vedeţi România „paradoxistă” în „Anno Domini” 
2008? 

FS: Mă consider, în general, cercetător ştiinţific, nu matematician în sensul strict, deoarece în 
prezent studiez şi creez aplicaţii ştiinţifice în diverse domenii (logici moderne, inginerie, DSmT, 
fizică cuantică, etc.) nu doar teorii. 

Se pare că România tot este într-o perioadă de tranziţie din care nu mai (vrea să) iese! [într- adevăr... 
paradoxistă situaţie...] 

MDP: Pesimistul Cioran afirma că „lumea a murit de atîtea ori din lipsă de paradoxuri”. Nu cumva 
astăzi omenirea trăieşte prea dese „învieri” din lipsă de scopuri morale, din lipsă de semnificaţii şi 
semnificanţi? 

FS: Lumea a murit şi s-a născut, iar a murit şi iar s-a născut. Şi-acest ciclu durează. 

Marii intelectuali sunt sceptici, zicea Nietzche. 

în societatea de consum, aşadar, se trăieşte foarte mult în prezent. Materialul predomină în faţa 
spiritualului. Scopurile morale sunt înlocuite cu scopuri financiare... 

MDP: O rezolvare matematica nu este egală cu o rezolvare morală. O ecuaţie nu poate constitui un 
calcul de conduită. „Logica matematică prezintă lucrurile la indicativ şi dintr-un indicativ nu se 
poate scoate un imperativ" asemănător cu imperativul moral. Logica matematica satisface gîndirea 
logică cu mijloace expresive impersonale, dar nu poate da seama de sentimente, de vibraţie artistică, 
de virtuţi etcaetera. Aşadar, mi se pare cu neputinţă de cuprins într-o formula matematică conţinutul 



unor stări sufleteşti, „bonum non est in mathematicis”, cum spune adagiul aristotelic "omul nu 
poate fi un mecanism". Aveţi dreptul la apărare, domnule Florentin Smarandache! 

FS: Eu nu mă apar, ci destăinui adevărul sau părerea mea. 

Am impresia ca Dvs. vă referiţi la Logica Booleană, care este rigidă, însă logicile contemporane, 
enumerate parţial în răspunsurile anterioare, sunt mai flexibile, mai mulate pe realitate, mai ne- 
exacte - în care multe din principiile şi legile logicii clasice sunt încălcate. 




